บาทเปิด34.58/60 แนวโน้มแกว่งกรอบแคบ
เงินบาทเปิดตลาด 34.58/60 บาทต่อดอลล่าร์  แนวโน้มแกว่งกรอบแคบ จับตาตัวเลขจีดีพีสหรัฐฯ
28 ก.ย. 2559

เงินบาทเปิดตลาด 34.58/60 บาทต่อดอลล่าร์  แนวโน้มแกว่งกรอบแคบ จับตาตัวเลขจีดีพีสหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 34.58/60 บาท/ดอลลาร์ จากเย็นวานนี้ที่ปิดตลาดอยู่ที่ระดับ 34.57/59 บาท/ดอลลาร์
"ตลาดวิ่งค่อนข้างแคบ เมื่อวานลงไป Low 34.55 วันนี้เปิดก็เด้งขึ้นมาแถว 34.62 เมื่อวานนี้มีเงินเข้าค่อนข้างเยอะ จากต่างชาติซื้อบอนด์ 2 หมื่นล้านบาท แต่ยังไม่มีปัจจัยใหม่ คาดว่าวันนี้น่าจะวิ่งในกรอบแคบๆ รอดู GDP ของสหรัฐฯวันพรุ่งนี้" นักบริหารเงิน กล่าว
นักบริหารเงิน คาดว่า กรอบการเคลื่อนไหวของเงินบาทวันนี้จะอยู่ระหว่าง 34.55-34.65 บาท/ดอลลาร์